Strážske

Strážske (, ) je mesto na Slovensku ležiace v Košickom kraji. Hoci administratívne v súčasnosti patrí do okresu Michalovce, historicky Strážske leží v regióne Horný Zemplín.

Polohopis  
Mesto Strážske leží v laboreckom výbežku Východoslovenskej nížiny, v nadmorskej výške okolo 133 m. Prvá správa o Strážskom je v listine z roku 1337 o deľbe majetkov šľachticov z Michaloviec, ktorý patrila aj dedina Staré. Jej územie vtedy pretínala cesta, vedúca zo Strážskeho do Starého. V písomnostiach od 14. do 17. storočia sa Strážske vyskytuje pravidelne pod maďarským názvom Ewrmezew a jeho pravopisným obmenách v zmysle Strážne Pole. V meste sa nachádza gréckokatolícky chrám z roku 1794 a rímskokatolícky kostol z roku 1808.

Časti obce 
Krivošťany, Strážske

Ulice 
Agátová, Brezová, Čemernianska, Družstevná, Fraňa Kráľa, Gaštanová, Hlavná, Jahodová, Kasárenská, Kollárova, Komenského, Laborecká, Lipová, Ľudovíta Štúra, Mierová, Mládeže, Námestie Alexandra Dubčeka, Nová, Obchodná, Okružná, Osloboditeľov, Pavla Horova, Pod hradom, Priemyselná, Pri parku, Sama Chalupku, Sídlisko, Staničná, Vihorlatská, Za záhradami, Zámočnícká, 1. mája.

Vodné toky 

Mestom tečie rieka Laborec.

Politika

Mestské zastupiteľstvo 
Primátor mesta: Ing. Vladimír Dunajčák

Obyvateľstvo 
K 31. 12. 2015 má mesto Strážske 4 389 obyvateľov.

Kultúra a zaujímavosti

Pamiatky 
 Sečéniovský kaštieľ, dvojpodlažná dvojtraktová secesno-historizujúca stavba na pôdoryse obdĺžnika z roku 1901. Fasáda kaštieľa je členená rizalitmi. Parter je dekorovaný pásovaním, poschodie má okná so šambránami s kvádrovaním. V súčasnosti je kaštieľ nevyužívaný a chátra. Kaštieľ sa nachádza v areáli rozľahlého anglického parku. Pri kaštieli je vysadená gaštanová aleja z roku 1907.   

 Rímskokatolícky kostol Nanebovstúpenia Pána, jednoloďová klasicistická stavba s polygonálnym ukončením presbytéria a vežou tvoriacou súčasť jej hmoty, z rokov 1808-1840. Obnovou prešiel v roku 1893, 1922 a 1941. Fasády kostola sú členené kordónovou rímsou a termálnymi oknami. Veža vyrastá z priečelia vo forme rizalitu s vysokým pilastrovým rádom ukončeným trojuholníkovým štítom s tympanónom. Veža má nárožné zaoblenia, ukončená je ihlancovou helmicou. 

 Rímskokatolícka fara, dvojpodlažná dvojtraktová klasicistická stavba na pdoryse písmena T z rokov 1807-1808. Úpravami prešla v rokoch 1919-1926. Fara má hladké fasády a manzardovú strechu. Vstup je riešený ako polkruhovo ukončený portál s ostením a klenákom. 

 Gréckokatolícky kostol Nanebovstúpenia Pána, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z roku 1794. V roku 1941 prešiel obnovou. Zariadenie chrámu pochádza z konca 19. storočia. Fasády chrámu sú hladké s nárožným zaoblením a polkruhovo ukončenými oknami. Veža má nárožné skosenia, je členená lizénovým rámom a ukončená zvonovitou helmicou s laternou. 

 Rímskokatolícky kostol sv. Jána Nepomuckého v časti Krivošťany, jednoloďová jednoduchá stavba s pravouhlým ukončením presbytéria a mierne predstavanou vežou, z roku 1816. Kostol má hladké fasády s polkruhovo ukončenými oknami a ihlancovú helmicu.

Doprava 
Mesto má cestné (križovatka ciest I/18 a I/74) a železničné spojenie s okolitými mestami Humenné, Michalovce a Vranov nad Topľou (križovatka tratí Michaľany – Łupków a Prešov – Humenné).

Hospodárstvo 
 Chemko Slovakia - V minulosti (do roku 1984) vyrábalo polychlórované bifenyly v rámci RVHP a časť východného Slovenska v okolí Strážskeho je polychlórovanými bifenylmi stále zamorená. Znečistený PCB je osobitne odpadový kanál Chemka, z ktorého sa uvoľňujú do rieky Laborec, následne Zemplínskej šíravy a okolitého prostredia.
 SLOVAKIA STEEL MILLS - Jej budova sa začala sa stavať v roku 2007 a skolaudovaná bola v septembri roku 2011. Vyrábala sochory, závitové tyče, valcovaný drôt a betonársku rebierkovú oceľ. V minioceliarni sa nevyrába od decembra 2014. V konkurze je od februára roku 2015.

Školstvo 
 materská škola, základná škola, základná umelecká škola, združená stredná škola

Partnerské mestá 
  gmina Nieporęt, Poľsko
  mesta a obce Drahanskej vrchoviny, Česko
  Dolna Banya, Bulharsko

Osobnosti mesta

Rodáci 
 Eduard Bindas (* 1926 - † 2012), herec

Pozri aj 
 Zoznam kultúrnych pamiatok v Strážskom

Referencie

Iné projekty

Externé odkazy 
 Oficiálna stránka mesta

 
Okres Michalovce
Mestá na Slovensku